Publication: Magyar Közlöny
Issue: MK-2010-51 (Year: 2010, Number: 51)
Era: contemporary
Section: 1. melléklet a 111/2010. (IV. 9.) Korm. rendelethez
Paragraph Index: 727

1. melléklet a 111/2010. (IV. 9.) Korm. rendelethez Személyi és tárgyi feltételek 1. A szakmai vizsgaszervezési tevékenységekhez kapcsolódó általános személyi és tárgyi feltételek 1.1. Munkanapokon legalább 4 órás ügyfélszolgálati tevékenység végzése, a szakmai vizsgára jelentkezéssel, vizsgák elõkészítésével összefüggõ feladatok folyamatos ellátása, a szakmai vizsgára jelentkezõk szükség szerinti fogadását biztosító telefon és internet kapcsolattal rendelkezõ irodahelyiség. 1.2. A lebonyolított szakmai vizsgák dokumentumainak elkülönített, biztonságos és a szakmai vizsgáztatás általános szabályairól és eljárási rendjérõl szóló miniszteri rendeletben foglaltaknak megfelelõ kezelése, tárolása. 1.3. A szakmai vizsgával kapcsolatos közokiratok, továbbá az írásbeli vagy interaktív vizsga tételeknek a biztonságos zárt tárolása. 1.4. A szakmai vizsgaszervezés szakmai vizsgát magába nem foglaló tevékenységeinek végzéséhez, a szakmai vizsgáztatáshoz kapcsolódó tevékenységekben szerzett 3 éves tapasztalattal rendelkezõ és a vizsgaszervezéssel összefüggõ feladatok ellátására felkészített legalább 1 fõ munkatárs. A felkészítés tényét az érintetteknek írásban kell rögzíteni. 2. A szakmai vizsga vizsgatevékenységeinek személyi és tárgyi feltételei 2.1. Általános feltételek A szakképesítés szakmai és vizsgakövetelményében rögzített eszköz- és felszerelési jegyzékben felsorolt eszközök megléte. 2.2. Feltételek vizsgatevékenységekre 2.2.1. Írásbeli vizsgatevékenység esetén: 2.2.1.1. a szakmai vizsgáztatás általános szabályairól és eljárási rendjérõl szóló miniszteri rendeletben meghatározott maximális létszámú vizsgacsoport írásbeli vizsgatevékenységének jogszerû, szakszerû és zavartalan lebonyolításához elegendõ befogadóképességû vizsgaterem, 2.2.1.2. vizsgatermenként legalább 1 felügyelõ személy, továbbá legalább 1 folyosói felügyelõ. 2.2.2. Gyakorlati vizsgatevékenység esetén: 2.2.2.1. a szakképesítés szakmai és vizsgakövetelményében rögzített eszköz- és felszerelési jegyzék szerinti, a szakképesítés tevékenységi körébe tartozó összes feladat végrehajtását lehetõvé tevõ, a biztonságos munkavégzéshez szükséges jogszabályi elõ írásoknak megfelelõ állapotú olyan technikai háttér, amely a szakképesítés szakmai és vizsgakövetelményében meghatározott vizsgatevékenységekhez rendelt idõkeret figye lembe véte lével biztosítja, hogy – maximális létszámú vizsgacsoport esetén is – a szakmai vizsga a szakmai vizsgáztatás általános szabályairól és eljárási rendjérõl szóló miniszteri rendeletben meghatározott idõkereten belül lebonyolítható legyen. 2.2.2.2. Egyedi munkahelyen párhuzamosan végzett gyakorlati vizsgatevékenység esetén legalább minden 10 vizsgázóhoz külön jogszabályban meghatározott iskolai végzettséggel, szakmai képesítéssel és szakmai gyakorlattal rendelkezõ felügyelõ személy. Egyéb esetben legalább egy, külön jogszabályban meghatározott iskolai végzettséggel, szakmai képesítéssel és szakmai gyakorlattal rendelkezõ felügyelõ személy. 2.2.3. Interaktív vizsgatevékenység esetén: 2.2.3.1. olyan technikai háttér, amely a szakképesítés szakmai és vizsgakövetelményében meghatározott vizsgatevékenységekhez rendelt idõkeret figye lembe véte lével biztosítja, hogy – maximális létszámú vizsgacsoport esetén is – a szakmai vizsga a szakmai vizsgáztatás általános szabályairól és eljárási rendjérõl szóló miniszteri rendeletben meghatározott idõkereten belül lebonyolítható legyen, 2.2.3.2. a vizsgatevékenység idõtartama alatt a technikai feltételek biztosításáért felelõs személy folyamatos rendelkezésre állása. 2.2.4. Szóbeli vizsgatevékenység esetén: 2.2.4.1. a szakmai vizsgáztatás általános szabályairól és eljárási rendjérõl szóló miniszteri rendeletben meghatározott vizsgaszervezési és lebonyolítási szabályzat, 2.2.4.2. vizsgaprogram szerint a szóbeli vizsgatevékenységekre meghatározott vizsgamenet jogszerû, szakszerû és zavartalan lebonyolítását biztosító vizsgaterem, 2.2.4.3. a jogszabályban meghatározott iskolai végzettséggel, szakmai képesítéssel rendelkezõ kérdezõ személy.

Source: https://magyarkozlony.hu/hivatalos-lapok/cb69e147e046b5b916f8aa263ae63efd35c783ac/dokumentumok/74036d370c668a7769e5b2acda98443dfb180d48/letoltes